Rikunarita-ORG/Wikinium huggingface dataset:
# Bràtea

|  |  |  |
| --- | --- | --- |
|  |  |
Chest artícol a l'è scricc in Lumbàrt, ortograféa orientàl unificàda.
 |

La **bràtea** (o **ipsofìl**) endèla terminulugìa botànica, l'è 'na fòia mudificàda che compàgna fiùr o 'nfiurescènse.

De l'atacadüra a la sèa de la bràtea se svelöpa 'n fiùr o na 'nfiurescènsa. La pöl vìga fùrme e dimensiù diferènte. La funsiù de la bràtea l'è de sòlet chèla de protèger el böt del fiùr del zél e dei atàch dei parasìcc.

Le bràtee de sòlet le g'ha culùr vért e se pöl cunfundìle co le fòie; en sèrte spéci le pöl véser culuràde e se pöl scunfundìle col fiùr e alùra se dis che le g'ha funsiù vesilìfera perché le fà de reciàm per i insècc empulinadùr. 'N ezèmpe tìpech de bràtea vesilìfera i è la stèla de nedàl (*Euphorbia pulcherrima* Willd.) e la Bougainvillea.

* la spàta de 'n *Arum*: l'è 'na bràtea con funsiù vesilàr
* Bràtee de téi che fà de protesiù per fiùr e fröcc
* Invòlucro de bràtee de la 'nfiurescènsa a capulì de la margaréta. L'è mìa 'n càles perchè 'l capulì l'è mìa 'n fiùr ma 'n ensèma de fiùr, ognü col sò calizì.
* I "pétali" rós de la stèla de Nedàl i è de le bratèe.
# Linfocitt

|  |  |
| --- | --- |
|  | Quest articol chì l'è scrivuu in lombard, grafia milanesa. |

On linfocitt
El **linfocitt** l'è vun di leucocitt, la sò caratteristega l'è de avègh el nucleo grand tanme el citoplasma.

I linfocitt hinn spartii in:

* Linfocitt B, faa in del midoll di oss e partcde la immunità umorala: El fà i anticorp. Ona voeulta toccaa on antigen pòden vegnì di cellul de attacch o de memoria, per permett a l'organism de vess semper pront a combatt l'infezion.
* Linfocitt T, faa in del tim, se occupen de l'immunitàa cellulara. A sò voeulta hinn dividuu in trì linfocitt: Quej che coppen i cellul malaa, infettaa o degeneraa, i *helper* che jutten a gestì la resposta immunitaria e quej che permetten de evità che i linfocitt T tacchen di cellul bon.
# Bratislava

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

**Bratislava** (Tudesch: *Pressburg*; Üngares: *Pozsony*) a l’è la capital de la Sluachia.

A l’è anca la prima cità de la Sluachia per pupulaziun, cun 426.927 abitant (2007).

## Geugrafia

Bratislava a l'è tacada a l'Austria e l'Üngherìa. A l'è l'ünega capital al mund che la cunfina cun dü stat. A l'è anca arent al cunfin cun la Repüblica Ceca.

El Danübi al traversa Bratislava

## Nom

La se ciama *Bratislava* dumà del 1919.

Prima la se ciamava *Prešporok* in sluach, *Prešpurk* in cech, *Preßburg* in tudesch, *Pojon* in rumen e *Pozsony* in üngheres.

## Cità gemelaa

El castel
Bratislava a l'è gemelada cun:

* Erevan, Armenia
* Viena, Austria
* Ruse, Bülgaria
* Larnaka, Ciper
* Praga, Repüblica Ceca
* Lissandria de l'Egit, Egit
* Turku, Finlandia
* Brema, Germania
* Ulm, Germania
* Salunich, Grecia
* Székesfehérvár, Üngheria
* Perugia, Italia
* Rotterdam, Paes Bass
* Cracovia, Pulonia
* Lübiana, Sluenia
* Izmir, Türchia
* Kijv, Ücraina
* Cleveland, Stat Ünì d'America

## Ligam de föra

* Sit istitüziunal Arqiviad qé:
# Liber scambi

|  |  |
| --- | --- |
|  | Quest articol chì l'è scrivuu in lombard, grafia milanesa. |

El **liber scambi** a l'è el sistema de commercc in tra i Stat indova che gh'hinn no di barrier dovanai, che sien o no tariffari.

A l'è 'n sistema indova che i governa el favoriss no i esportazion o i produzion e 'l lassa fonzionà i regoll de mercaa de la domanda e de l'offerta.

Quand che pussee Stat doperen in tra de lor 'sta politega la se forma 'n area de liber scambi.

## Riferiment

* Britannica

## Vos corelaa

* Liberalism
* Mercantilism
* Protezionism
* Mercaa comun